79. ΑΠΟΦΑΣΗ ΥΠΟΥΡΓΩΝ ΠΡΟΕΔΡΙΑΣ ΚΥΒΕΡΝΗΣΕΩΣ ΚΑΙ  ΚΟΙΝ. ΥΠΗΡΕΣΙΩΝ Αριθ. Φ.42/1382 της 15 Απρ./17 Μαΐου  1982 (ΦΕΚ Β’ 255) Κατάργηση οργανωτικής βαθμίδας γενικής διευθύνσεως θέσεως και βαθμού γενικού δ/ντή ΤΣΑΥ . ΄Εχοντας υπόψη: 1.Τις διατάξεις του άρθρ. 2 (παρ. 10) του Νόμ. 1232/82 «επαναφορά σε ισχύ, τροποποίηση και συμπλήρωση των διατάξεων του Ν.Δ. 4352/1964 και άλλες διατάξεις» (ΦΕΚ 22 Α’). 2.Τις διατάξεις της παρ. 2 του άρθρ. 29 του Νόμ. 1199/1981 «περί ρυθμίσεως θεμάτων καταστάσεως κλπ.». 3.Τις διαρθρωτικές απαιτήσεις και υπηρεσιακές ανάγκες του Ταμείου Συντάξεων και Αυτασφαλίσεως Υγειονομικών, αποφασίζουμε: 1.Η οργανωτική βαθμίδα της Γενικής Δ/νσεως, η θέση και ο βαθμός του Γενικού Δ/ντή του ΤΣΑΥ , καταργούνται αυτοδίκαια από την ημέρα της δημοσίευσης της απόφασης αυτής στην Εφημερίδα της Κυβερνήσεως. 2.«΄Ολες οι αρμοδιότητες (Γενικές-Ειδικές) του γενικού Δ/ντή που ασκούσε κατόπιν εκχωρήσεως από τον πρόεδρο ή το Διοικητικό Συμβούλιο του Ταμείου, μετά την κατάργηση της θέσεως αυτής, επανέρχονται στα ανωτέρω όργανα, ενώ οι αρμοδιότητες που ασκούσε με βάση τις οργανωτικές διατάξεις του ταμείου περιέρχονται στο Διοικητικό Συμβούλιο. 3.Κατά τα λοιπά εφαρμόζονται οι διατάξεις του άρθρ. 2 του Νόμ. 1232/1982. 